Muzeul Național de Artă al României
Miercuri, 14 ianuarie 2026, de la ora 16:00, are loc o nouă întâlnire din seria de conferințe „Întruchipări ale națiunilor”, parte a programului Opere în prim-plan, desfășurat în Galeria de Artă Europeană a Muzeului Național de Artă al României. 🎨 Pornind de la pictura „Bonny Kilmeny” (1890–1910) de Robert Hope, prezentarea propune o discuție despre reprezentările alegorice ale ideii de națiune și identitate națională în Europa modernă, cu accent pe perioada în care aceste idei au dus la conturarea statelor naționale. 📍 Galeria de Artă Europeană, etajul 2, Sala Franceză ⏰ Ora: 16:00 🎟️ Acces: pe baza biletului de intrare în galerie
Bilete aici
Peste 320 de piese, provenind din patrimoniul MNAR și din diverse muzee naționale și internaționale, din colecții private și de la artiști contemporani oferă publicului cel mai bogat material de reflecție și bucurie vizuală pe acest subiect, prezentat vreodată într-un muzeu. Larga acoperire istorică și geografică a expoziției contextualizează reprezentările portului popular românesc, nu doar prin raportarea la ilustrarea în artă a portului popular al altor minorități din România (maghiară, germană), ci și prin raportarea la reprezentările artistice ale costumelor populare din regiuni limitrofe – din Ucraina, Moldova și Bulgaria, pentru a pune în evidență asemănările și deosebirile, influențele și constantele. Acestor creații li se vor adăuga lucrări de Henri Matisse, inclusiv celebra pictură La Blouse Roumaine, capodoperă iconică a modernității universale, parte a colecției permanente a Centre Pompidou din Paris – lucrare care părăsește Franța pentru prima oară și care este împrumutată în mod excepțional pentru expoziția România – reprezentarea identitară a portului popular în artă de la MNAR.
Bilete aici
MINA este primul spațiu imersiv din România și cel mai mare centru de new media art din Europa de Sud Est. Muzeul combină arta și tehnologia într-un spațiu senzorial pentru toate vârstele și are ca scop creșterea consumului cultural și a calității producției culturale în România.
Bilete aici
În prezent, Teatrul Ion Creangă, este singurul teatru care oferă un repertoriu cultural exclusiv publicului tânăr (sub 12 ani), dar și primul teatru care a impus un program repertorial pentru publicul foarte tânăr (sub 3 ani). Misiunea acestuia este de a crea spectacole pentru copiii din Capitală și din țară. Mai mult, Teatrul dezvoltă programe artistice complementare, cu valențe educative, cu scopul de a încuraja și dezvolta consumul cultural în rândul copiilor, dar și de a facilita accesul acestora la o paletă diversificată de arte performative.
Bilete aici
Expoziția „Vrea cineva să fie eu?” (INWARDS/OUTWARDS) reunește un număr important de lucrări noi în medii dintre cele mai diverse (pictură, sculptură, basoreliefuri, instalații și o murală amplă pe fațada MARe). Lucrările semnate de GORZO vor putea fi descoperite atât în interiorul muzeului, cât și în exteriorul acestuia, publicul fiind invitat să se conecteze direct cu arta printr-o lucrare murală de mari dimensiuni, realizată de artist pe suprafața muzeului. Acest eveniment marchează un moment de referință pentru scena artistică din România, redefinind relația dintre artist, operă și public într-un cadru muzeal.
Bilete aici
Teatrul Național „Vasile Alecsandri” este primul teatru național al României, spectacolele jucându-se în una dintre cele mai prestigioase săli din țară. Sala Mare a Teatrului Național, de o frumusețe uluitoare, decorată în stil rococo, are o capacitate de 740 de locuri, dispuse pe trei nivele (stal, loje și balcon). Sala este luminată cu 1418 lămpi electrice și de impresionantul candelabru cu 109 becuri din cristal de Veneția, comandat special la Berlin. Cortina pictată, originală, a fost realizată de maestrul vienez Maximilian Lenz şi terminată de unul din discipolii săi.
Bilete aici
Teatrul Național „Radu Stanca” Sibiu este unul dintre cele mai mari teatre din România și din Europa, înființat în 1 iunie 1788, ca teatru în limba germană. La Sibiu a fost construită prima clădire cu destinația de teatru de pe actualul teritoriu al României. Prima reprezentație de teatru în limba română a avut loc aici în anul 1868. Toate acțiunile întreprinse în cele 6 săli de spectacol, dar și în spații non-convenționale (fabrici, tramvaie, pe stradă și în parcări), în instituții de învățământ, firme și companii partenere, biblioteci, librării etc. sunt dedicate creației de înaltă calitate și educației prin cultură. Având un repertoriu larg care variază între tragedii grecești și experimente inovative ale secolului al XXI-lea. Teatrul Național „Radu Stanca” Sibiu colaborează cu regizori importanți din țară și din străinătate, precum: Silviu Purcărete, Andrei Șerban, Andriy Zholdak, Kushida Kazuyoshi, Armin Petras, Mihai Măniuțiu, Tompa Gábor, Alexandru Dabija, Yury Kordonsky, Radu Afrim, Alexander Riemenschneider, Radu Alexandru Nica, Robert Raponja, Masahiro Yasuda, Gigi Căciuleanu, Dragoș Galgoțiu, Zoltán Balázs.
Bilete aici
În octombrie 2023, teatrul a sărbătorit 75 de ani de activitate neîntreruptă, marcând acest moment printr-un festival aniversar care a inclus cele mai recente premiere din repertoriu. În octombrie 2018, Teatrul Municipal „Bacovia” a celebrat 70 de stagiuni permanente și 170 de ani de la prima reprezentație teatrală în Bacău, subliniind tradiția teatrală a orașului. Astăzi, Teatrul Municipal „Bacovia” dispune de o sală principală cu 220 de locuri și o sală studio de 80 de locuri, oferind publicului spectacole de înaltă calitate și contribuind la îmbogățirea vieții culturale a comunității băcăuane.
Bilete aici
Circul Modern: O experiență pentru toate vârstele Circul, adesea perceput ca o simplă distracție pentru copii, este o artă complexă și captivantă, care transcende limitele vârstei și ale statutului social. Mulți oameni nu au avut ocazia să asiste la un spectacol de circ, îndreptându-se spre prejudecăți învechite care îl reduc la o simplă joacă. „Ce să caut eu acolo?” își spun ei, neștiind că circul modern oferă mult mai mult decât clovni și animale.
Bilete aici
Muzeul de Artă Cluj-Napoca este una dintre cele mai prestigioase instituţii muzeale cu profil artistic din România, fiind nominalizat în anul 1997 pentru prestigiosul Premiu al Muzeului European al Anului – EMYA. Calitatea programelor culturale organizate a fost recompensată cu premii naţionale acordate de Ministerul Culturii şi Patrimoniului Naţional pentru expoziţiile Cultură şi artă armenească la Gherla (2003), Abodi Nagy Béla (2005) şi Avangarda din România în colecţii clujene (2007), precum şi cu distincţia acordată de Comitetul Român al ICOM pentru impactul asupra publicului a programului „De gustibus et coloribus…” (2010).
Bilete aici
În Baia Mare, prima trupă de teatru a apărut în anul 1796, sub directoratul lui János Nagy. La data de 30 decembrie 1952, se înfiinţează Teatrul de Stat (denumit ulterior „Dramatic”, iar în prezent „Municipal”) cu sediul iniţial în sala cinematografului „Popular”. Un moment de referinţă în istoria teatrului băimărean l-a reprezentat activitatea lui Mihai Dimiu (devenit ulterior regizor şi profesor de teatru la IATC), care a alcătuit o trupă de actori extrem de valoroşi: Coca Andronescu, Ştefan Mihăilescu-Brăila, Tănase Cazimir, Lulu Savu (prima artistă emerită din trupa băimăreană), Ion Săsăran.
Bilete aici
Situat în Municipiul Ploiesti, Teatrul „Toma Caragiu” este o institutie publica de spectacole, de interes national, subventionata de Primaria Ploiesti, care are în componenta sa trei sectii: Drama, Revista si Animatie. Ploiestiul nu este doar un puternic oras industrial, ci este si un important centru cultural al României, aflat la 60 km de Bucuresti, 43 km de Aeroportul International Bucuresti-Otopeni si în apropierea uneia dintre cele mai importante zone turistice din tara - Valea Prahovei. Institutia noastra, cu o istorie de peste 70 de ani - ca teatru de repertoriu - a promovat, atât dramaturgia româneasca cât si pe cea universala, de la antichitate pâna la cea contemporana, încercând în permanenta sa îmbine repertoriul de larga accesibilitate cu formule spectaculare de avangarda.
Bilete aici
Teatrul pentru Copii şi Tineret GONG, din Sibiu, înființat în anul 1949 în jurul unei diversități de practici și expresii culturale, este o instituție publică de spectacole cu un repertoriu bogat, printre care se numără atât spectacole de animație cu păpuși, cât și spectacole cu actori la vedere. Fiind un teatru cu o îndelungată tradiţie în România, de altfel și una dintre primele instituţii profesioniste de gen din ţară, Teatrul Gong se ocupă de educaţia şi formarea artistică a copiilor şi tinerilor folosind cele mai noi şi diverse forme de exprimare ale artei teatrale şi ale artei animaţiei, printr-o gamă de spectacole de diferite complexități problematice, pornind de la factorul educațional, până la cel al divertismentului și al instruirii de gândire și percepere.
Bilete aici
Teatrul Național de Operă și Balet ”Oleg Danovski” este o instituție culturală de rang european ce are ca misiune principală promovarea valorilor culturale românești și universale în plan local, național și internațional. Cu un repertoriu bogat și artiști de excepție, Teatrul Național de Operă și Balet ”Oleg Danovski” se adresează tuturor categoriilor de public; pe plan local, se urmărește creșterea interesului publicului constănțean față de viața culturală a orașului. Teatrul Național de Operă și Balet ”Oleg Danovski” desfășoară o activitate specifică instituțiilor de operă, filarmonică și balet, abordând genuri diverse: operă, operetă, music hall, balet clasic și neoclasic, concert simfonic și vocal simfonic, spectacole muzicale pentru copii și divertismente muzical coregrafice.
Bilete aici
Teatrul pentru Copii şi Tineret „Vasilache” îşi desfăsoară activitatea pe baza conceptului de creaţie artistică în domeniul artei spectacolului de teatru şi urmareşte, prin programul artistic şi estetic pe care il oferă, să raspundă nevoilor şi cerinţelor comunităţii locale în domeniul artistic. Obiectivele instituţiei sunt, în principal: popularizarea teatrului de păpuşi ca gen teatral; afirmarea identităţii culturale naţionale prin arta spectacolului; promovarea excelenţei, a experimentului şi a inovaţiei creatiei dramaturgice şi spectacologice; promovarea concurenţei în domeniul ofertei culturale.
Bilete aici
Teatrul de Păpuşi „Puck" a fost înfiinţat în 1950 și se află în subordinea Consiliului Județean Cluj. Palmaresul instituției cuprinde peste 300 de premiere, atât la secţia română, cât şi la cea maghiară, precum și importante premii şi nominalizări. Repertoriul actual al Teatrului de Păpuşi „Puck" este alcătuit din aproximativ 25 de titluri de spectacole pentru copii. Începând cu anul 2002, instituţia clujeană este gazda Festivalului Internaţional „Puck", unul din evenimentele importante ale Clujului, iar din septembrie 2017 a inițiat Festivalul Stradal „WonderPuck", un eveniment dedicat întregii familii.
Bilete aici
Teatrul German de Stat Timișoara este o instituție publică de spectacole din România finanțată de Municipiul Timișoara. Cu un total de 108 posturi și un număr important de colaboratori, teatrul produce între 5 și 7 premiere pe stagiune, jucând în medie în fața a 10.000 spectatori anual. În ultimii ani, gradul de ocupare a sălii este de cca. 80%. În afara activității de la sediu, teatrul este prezent în mod constant în turnee și la festivaluri din țară și din străinătate. După 1990 spectacole ale sale au fost prezentate în Austria, Croația, Franţa, Georgia, Germania, Polonia, Serbia și Ungaria. Din 2009 Teatrul German de Stat organizează Festivalul European de Teatru „Eurothalia“, care aduce în fiecare toamnă la Timișoara unele dintre cele mai interesante spectacole din România și din diverse țări ale continentului.
Bilete aici
Filarmonica Banatul Timișoara este o instituție de cultură muzicală din Timișoara compusă din orchestră simfonică, cor profesionist și solișiti concertiști înființată la 15 aprilie 1947 prin decret regal al Regelui Mihai I, finanțată de Municipiul Timișoara. Concertele se țin în sala Capitol ce cuprinde peste 800 de locuri și două foaiere pentru primirea publicului, la parter și etaj, într-o clădire aflată nu departe de Catedrala Mitropolitană.
Bilete aici
Legacy Season aduce muzica clasică în prezent. O moștenire vie, care nu se perimează, ci se reinventează prin fiecare interpretare, fiecare concert, fiecare întâlnire cu publicul. O stagiune despre emoție, continuitate și experiențe live care contează acum - muzică intensă, actuală, trăită pe scenă și în sală.
Bilete aici
Situată în inima orașului, Filarmonica „Dinu Lipatti” își desfășoară activitatea într-o clădire de patrimoniu – o aripă a emblematicului Hotel Dacia, construită în 1902 în stil secession. Sala de concerte, cu o capacitate de 400 de locuri, impresionează prin cupola bogat ornamentată cu mozaic floral, colonadele elegante și acustica excepțională, fiind considerată una dintre primele cinci săli de concerte din România.
Bilete aici
Filarmonica de Stat „Transilvania” este o instituţie publică de concerte, înfiinţată în anul 1955. Misiunea noastră este aceea de a veni în fața publicului cu un vast repertoriu simfonic, vocal-simfonic, coral şi cameral.
Bilete aici
Filarmonica “Paul Constantinescu” este una dintre cele mai prestigioase instituții de cultură din România şi cuprinde orchestră simfonică, orchestra de muzică populară “Flacăra Prahovei”, Ploieşti Jazz Trio, cvartetul de coarde “Chronos” şi cor mixt. Recunoscute pe plan național și internațional datorită calităților profesionale, ansamblurile Filarmonicii ploieştene își dovedesc valoarea cu prilejul fiecărei reprezentații.
Bilete aici
Pentru situatii legate de procesul de cumparare sau intrebari, Echipa Entertix.ro va sta la dispozitie la adresa de e-mail: contact@entertix.ro sau la telefonul +4 0748 110 111, de Luni pana Vineri, intre orele 12.00-16.00.

Pentru instant apasati . Va multumim ca sunteti alaturi de noi. Mesaj trimis catre xxx@ureader.com.